Tudni valók a Nyíregyházi Kosár Közösségről

Kedves termelő!

Mielőtt még végleg döntene arról, szándékozik-e a közösségünkhöz csatlakozni ismerjen meg minket és a szabályainkat!

Célunk: Nyíregyháza és környéke gazdaságának megerősítése, a minél nagyobb léptékű helyi élelmiszer fogyasztása által.

Hisszük, hogy a helyi termék előállítás által az itt megtermelt munkajövedelmek létrejöttével ez a cél megvalósítható.

A közösségünk vásárlói közösség, mely három pillérre épül.

1. A vásárlók.

Vásárló bárki lehet a közösségben, aki a honlapunkon regisztrál és ezzel egyidejűleg elfogadja a szabályainkat. Kötelezettséget vállal az általa megrendelt áruk átvételére.

1. Az önkéntesek

Nem csak vásárlói a közösségnek, de rendszeres munkájukkal biztosítják a közösség feladatainak ellátását, akik feladataik elvégzésért sem munkabért, sem más juttatást nem kapnak.

1. Termelők

Termékeikkel biztosítják a széleskörű áruválasztékot. Adomány formájában segítik a működési költségek kitermelését. Vásárlásaikkal hozzájárulnak egymás forgalmának a növeléséhez, ezáltal a munka jövedelmek helyben tartásához. És akár önkéntes munkájukkal hozzájárulhatnak a közösségi feladatok ellátásához.

Ha azonosulni tud a céljainkkal, ismerje meg részletesebben a termelőkre vonatkozó együtt működésünkhöz szükséges szabályokat.

A célok és lehetőségek lokális jellege miatt a Nyíregyháza és vonzáskörzetében élő és dolgozó termelőket részesítjük előnyben. Távolabbról azokat a termékeket várjuk, amelyek helyben nincsenek, vagy nincsenek elegendő mennyiségben térségünkben.

A termelőnek vállalnia kell:

* Csak a saját maga által termelt, vagy előállított terméket értékesít.
* Regisztrált őstermelői, feldolgozott termékek esetében kistermelői regisztrációs számmal, vagy egyéb vállalkozási formában végzett tevékenység esetében rendelkezik termékének előállítási jogával, melyhez a szükséges iratokat a Közösség rendelkezésére bocsátja.
* Termék típusának megfelelően az arra vonatkozó élelmiszer biztonsági előírásoknak megfelel, azok előállításához és értékesítéséhez szükséges okmányokat a szervezők rendelkezésére bocsájtja
* Vállaja a közösség vezetése felé, hogy un. nyitott gazdaság folytat, azaz egyeztettet
* időpontban betekintést enged gazdaságába.
* Közös együttműködésünk során a termékeire, adataira történő változásokban értesíti a közösség szervezőit.
* Kosár termelői tagságának teljes folyamatában újabb termékek feltöltése előtt egyeztet annak lehetőségéről, hogy az aktuális kínálatban a széles árukínálat mellett egyensúlyt nyújthassanak a szervezők.
* - A termékeinek honlapra történő valósághű feltöltését és a készletek pontos, naprakész karbantartását.
* A termékek árának kialakításában a mindenkori piaci árakat tekinti a mérvadónak, a szezonalitás, és az ár és minőség összhangját szem előtt tartva.
* Az árhoz tartozó minőségről a vásárlót a honlapon pontosan tájékoztatja.

(méret, minőség)!

* Feldolgozott termékek esetében a weblapon, úgy mint a termékek címkéin, minden szükséges információt közöl a termékekről, a hatályban lévő kistermelői élelmiszer-termelés, -előállítás és értékesítés feltételeiről szóló 52/2010.FVM rendelet szerinti kötelező jelölési módok alapján.
* A megrendelt áruk pénteken délelőtt (a szerződés aláírásakor 11.00 és 13.00 ), között történő beszállítását.
* A megrendelt termékekről a mindenkori hatályban lévő számla vagy nyugtaadási kötelezettségének eleget tesz, a Kosár Közösség felé való bizományos értékesítésre a termékek tételes átadásával és a vevőre bontott fizetési kötelezettségek pontos kimutatásával segíti termékeinek pontos vevőhöz jutását.
* Termékeinek előállítása során figyelemmel van a környezettudatos termelésre és felelősséget visel a vásárlók egészséges és jó minőségű termékekkel történő kiszolgálására.
* Termékeinek szükségszerű csomagolásában is környezettudatosságot képvisel.
* A szervezők fenntartják azt a jogot, hogy a bevásárló közösség vevőinek igényeihez is igazítja működésének szabályait, amit a növekvő fejlődés folyamatosan formál. A termelő, a minél sikereresebb piacra jutásának érdekében az erre irányuló elvekhez igazodik.
* Amennyiben minőségi kifogás érkezik terméke iránt, azt kivizsgálva, annak valós tartalma során kártérítést biztosít a vevőnek az áru cseréje vagy annak árának ellenértékének visszafizetésével.
* Bevásárló közösség céljaival ha egyetért, és élvezni szeretné annak előnyeit, akkor szükségletei alapján igyekszik ezt termelő társai termékeinek vásárlásával is kifejezni.

A közösség biztosítja:

* Tevékenységével az fogyasztói szemléletformálást, mely eredményeként minél nagyobb arányú helyi termék vásárlásra ösztönzi a lakosokat.
* Ehhez internetes megjelenési és megrendelési lehetőséget biztosít.
* Az értékesítéshez szükséges infrastruktúra kialakítását és folyamatos fejlesztését.
* A termékek átvétel-átadási helyét, a hozzá szükséges eszközök kialakítását, és a logisztikai folyamat ellátását.
* - A vásárlókkal történő személyes közvetlen kapcsolatot és a minőség biztosításhoz szükséges vevői visszajelzéseket.
* Az értékesítés hatékonyabbá tételéhez marketing és reklám szolgáltatást nyújt.
* Termelői képzéseket, melyek a minél jobb minőségű termelés, egymáshoz való kapcsolódás, a helyi termékek minél jobb minőségű megjelenésének fejlesztéseit segíti.

A felek szerződésben rögzítik a megállapodásaikat, melyet közös együttműködésük során mindketten betartanak. A Közösség működési elveinek súlyos megsértése, a szerződésben elfogadott szabályok be nem tartása, mely a közösség munkáját hátráltatja, a vevő panaszok figyelmen kívül hagyása, vagy azok nem eredményes kezelése, a fogyasztói igények figyelembe nem vétele szerződésbontást von maga után.

Kelt: Nyíregyháza, 2017. 01. 01